รัฐบาลไทย-ข่าวทำเนียบรัฐบาล-นายกฯ ยืนยันรัฐบาลให้ความสำคัญ เข้มงวดการแก้ไขปัญหายาเสพติดและอาวุธปืน สั่งการทบทวนหลักเกณฑ์การครอบครองอาวุธปืน-ทบทวนกฎหมายที่จำเป็นให้ทันสมัย สอดคล้องกับสถานการณ์ปัจจุบัน
วันพุธที่ 12 ตุลาคม 2565
นายกฯ ยืนยันรัฐบาลให้ความสําคัญ เข้มงวดการแก้ไขปัญหายาเสพติดและอาวุธปืน สั่งการทบทวนหลักเกณฑ์การครอบครองอาวุธปืน-ทบทวนกฎหมายที่จําเป็นให้ทันสมัย สอดคล้องกับสถานการณ์ปัจจุบัน
นายกฯ ยืนยันรัฐบาลให้ความสําคัญ เข้มงวดการแก้ไขปัญหายาเสพติดและอาวุธปืน สั่งการทบทวนหลักเกณฑ์การครอบครองอาวุธปืน-ทบทวนกฎหมายที่จําเป็นให้ทันสมัย สอดคล้องกับสถานการณ์ปัจจุบัน
วันนี้ (12 ตุลาคม 2565) เวลา 11.30 น. ที่ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงภายหลังเป็นประธานการประชุมเพื่อกําหนดมาตรการเร่งด่วนในการแก้ไขปัญหายาเสพติดและอาวุธปืน โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสมศักดิ์ เทพสุทิน รัฐมนตรีวการกระทรวงยุติธรรม ปลัดกระทรวงสาธารณสุข และปลัดกระทรวงยุติธรรม ในฐานะเลขานุการการประชุมเพื่อกําหนดมาตรการเร่งด่วนในการแก้ไขปัญหายาเสพติดและอาวุธปืน ร่วมการแถลงข่าว
นายกรัฐมนตรีกล่าวว่า ที่ประชุมได้มีการหารือในมาตรการสําคัญ เพื่อให้เกิดการดําเนินการเป็นรูปธรรมในการแก้ไขปัญหาอาวุธปืนและยาเสพติด โดยเรื่องเกี่ยวกับอาวุธปืน จะกวดขันการบังคับใช้กฎหมายเกี่ยวกับอาวุธปืน เครื่องกระสุนอย่างเข้มงวด โดยเฉพาะอย่างยิ่งในเรื่องของการออกใบอนุญาต การต่อใบอนุญาต และการพกพาทั้งหมด ในส่วนของผู้ยื่นคําขออนุญาตนั้นจะต้องเป็นผู้มีคุณสมบัติครบถ้วน มีการตรวจรับรองทางจิต ไม่วิกลจริตฟั่นเฟือน มีการรับรองจากผู้บังคับบัญชา ชุมชน กํานัน ผู้ใหญ่บ้าน รวมทั้งไม่มีพฤติกรรมที่เป็นภัยต่อสังคม ได้มีมาตรการตรวจสอบทบทวนเพื่อพิจารณาคุณสมบัติทุกรอบปฏิบัติที่เหมาะสม และได้มีการหารือในเรื่องของการเพิกถอนใบอนุญาตพกพาอาวุธปืนเมื่อพบปัญหาทางจิต พฤติกรรมที่เป็นภัยต่อสังคม การใช้ยาเสพติด กวาดล้างจับกุมอาวุธเถื่อน และการซื้อขายออนไลน์อย่างจริงจัง และจําเป็นต้องทบทวนกฎหมายบางฉบับ กฎกระทรวงบางเรื่องที่จําเป็นให้มีความทันสมัย สอดคล้องกับสถานการณ์ในปัจจุบัน ซึ่งในเรื่องอาวุธปืนมีรายละเอียดมาก โดยได้มอบหมายแนวทางการดําเนินการให้คณะทํางานต้องเร่งดําเนินการเรื่องนี้ให้ชัดเจนขึ้น
นายกรัฐมนตรีกล่าวถึงมาตรการป้องกันและปราบปรามการกระทําความผิดเกี่ยวกับยาเสพติด ว่าวันนี้ได้ทําอย่างเต็มที่ ทั้งในเรื่องของการควบคุมการนําเข้าและส่งออกสารเคมี การเร่งติดตามสืบสวนขยายผลทําลายเครือข่ายนักค้ายาเสพติดและยึดอายัดทรัพย์สิน การบูรณาการนําผู้เสพเข้าสู่ระบบศูนย์ข้อมูล ทบทวนกรณีผู้เสพเป็นผู้ป่วย ซึ่งจะเกี่ยวข้องกับประเด็นปริมาณการครอบครองเพื่อนําไปสู่การฟื้นฟู เรื่องนี้ต้องไปทบทวนและพิจารณา โดยในที่ประชุมได้มีการพูดถึงปริมาณ 5 เม็ด หรือ 15 เม็ด ถ้าจําเป็น ต้องมีการปรับแก้กฎหมายเหล่านี้ ซึ่งอยู่ระหว่างการพิจารณาของคณะกรรมการกฤษฎีกา สําหรับเจ้าหน้าที่ข้าราชการที่เกี่ยวข้อง จะต้องมีการลงโทษโดยเด็ดขาดในทุกกรณีโดยทันที ขณะที่ในส่วนของมาตรการการบําบัดฟื้นฟูผู้ที่ติดยาเสพติด ต้องเร่งค้นหา คัดกรองผู้ป่วยเข้าสู่สถานฟื้นฟูภาคีเครือข่าย เร่งจัดตั้งศูนย์คัดกรองให้ครอบคลุมทุกตําบล และทําการบําบัดโดยใช้ชุมชนเป็นฐาน วันนี้ต้องหาให้ได้ว่าในพื้นที่ ท้องถิ่น ชุมชน หมู่บ้าน มีผู้ที่ติดยาเสพติดมากน้อยเท่าไร จะต้องไปคัดกรองเพื่อนําเขามาเข้าสู่กระบวนการให้ได้ ซึ่งในส่วนของชุมชน เป็นส่วนสําคัญที่ต้องให้ความร่วมมือกับทางราชการ ภาครัฐ และผู้ที่เกี่ยวข้องกับผู้ที่มีพฤติกรรมรุนแรง หรือเกี่ยวข้องกับยาเสพติด ก็ต้องมีข้อเสนอหามาตรการที่เหมาะสมเพื่อติดตามดูแลคนเหล่านี้ด้วย
นายกรัฐมนตรีกล่าวว่า นอกจากนี้ เรื่องการพัฒนาและแก้ไขปัญหาสุขภาพจิต วันนี้ต้องให้ความสําคัญในเรื่องของระบบดูแลสุขภาพจิตในโรงเรียน สถานศึกษาทุกแห่ง สถานประกอบการต่าง ๆ ที่มีพนักงานจํานวนมาก และหน่วยงานที่เกี่ยวข้องกับผู้มีพฤติกรรมร้ายแรง ต้องหารือร่วมกัน ในส่วนของการบําบัดฟื้นฟู ต้องดําเนินการโดยทันที ทั้งกลุ่มงานจิตเวชและหน่วยป้องกันยาเสพติดทุกอําเภอ มีการจัดตั้งหน่วยอํานวยการจิตเวชฉุกเฉินทุกอําเภอ และระบบดูแลจิตเวชเบื้องต้นทุกโรงพยาบาล ส่งเสริมสุขภาพประจําตําบล โดยใช้วิธีการชุมชนบําบัด มีสิทธิประโยชน์ต่าง ๆ ในการรักษาจิตเวชทางไกล ดูแลต่อเนื่องในชุมชน
นายกรัฐมนตรีกล่าวในตอนท้ายว่า รัฐบาลได้ให้ความเข้มงวดกับเรื่องเหล่านี้มาอย่างต่อเนื่อง แต่ก็ยังมีปัญหาอยู่ เนื่องจากปัญหาเหล่านี้เป็นปัญหาซ้อนปัญหา ทั้งในเรื่องของการใช้อาวุธปืน ในเรื่องของการก่อเหตุรุนแรง ทั้งพฤติกรรมที่เกิดขึ้นจากผู้ที่ติดยา หรือไม่ติดยาก็ตาม เป็นเรื่องที่รัฐบาลห่วงใยและยืนยันพยายามจะทําให้ดีที่สุด อะไรที่ทําได้ก็จะทําทันที ทุกคนต้องช่วยกัน วันนี้เรามีการแจ้งข่าวในช่องทางพิเศษอยู่แล้ว ก็ขอให้แจ้งเข้ามาในช่องทาง แล้วจะดําเนินงานในทันที ยืนยันว่ารัฐบาลให้ความสําคัญอย่างที่สุด อย่างยิ่งยวด มีการคุยกันเรื่อง demand และ supply และการแก้ปัญหาผู้เสพรายใหม่ การดูแลจะทําอย่างไร ทั้งหมดเป็นระบบในการป้องกัน ป้องปราม ปราบปราม บําบัด รักษา ต้องทําอย่างครบถ้วน ขอให้สื่อมวลชนทําความเข้าใจ รัฐบาลไม่เคยปิดกั้นใครในการรับข้อมูล ขอให้แจ้งเข้ามาเพื่อนําสู่การแก้ปัญหาได้.